b"\n_START_ARTICLE_\nHarimau Muda A\n_START_SECTION_\nFormasi\n_START_PARAGRAPH_\nPada Oktober 19, 2007 FAM telah memutuskan untuk memasukkan Malaysia B-21 sebagai salah satu pasukan di dalam Liga Perdana Malaysia 2007\xe2\x80\x9308 dan dikenali sebagai Harimau Muda (Young Tigers). Disebabkan oleh tugas-tugas antarabangsa, Malaysia B-21 diperlukan untuk melibatkan diri di dalam Kelayakan Kejohanan Remaja B-19 AFC 2010. Di dalam pertandingan tempatan, mereka melibatkan diri di dalam Liga Perdana dan Piala FA._NEWLINE_Harimau Muda telah dipecahkan kepada 2 pasukan pada Julai 2009, Harimau Muda A dan Harimau Muda B. Harimau Muda B telah dihantar ke Zibo, China untuk melibatkan diri di dalam Kelayakan Kejohanan Remaja B-19 AFC 2010 dan Harimau Muda A juga akan terlibat di dalam Liga Perdana dan Piala FA._NEWLINE_Semasa musim 2010, Harimau Muda A pergi ke pusat latihan di Zlat\xc3\xa9 Moravce, Slovakia selama 8 bulan manakala Harimau Muda B melibatkan diri di dalam Liga Perdana Malaysia 2010._NEWLINE_Selepas latihan di Slovakia, Harimau Muda A menyertai Liga Super Malaysia 2011 menggantikan KL PLUS FC dan Harimau Muda B meneruskan penglibatan dengan bermain di Liga Perdana Malaysia. Harimau Muda A menghabiskan di tempat ke-5 manakala Harimau Muda B bermain dengan teruk di musim ini dengan berada di dalam kedudukan tiga terbawah. Walaupun begitu, beliau berjaya mengelakkan daripada tersingkir dan akan terus bermain di Liga Perdana Malaysia._NEWLINE_Pada musim 2012, Harimau Muda A berganti tempat dengan Young Lions dari Singapura, yang sepatutnya terdiri daripada pasukan kebangsaan Singapura bawah-23. Young Lions akan menggantikan Harimau Muda A di dalam Liga Super manakala Harimau Muda A akan menggantikan Young Lions di dalam S.League. Harimau Muda B meneruskan penglibatan dengan bermain di Liga Perdana Malaysia_NEWLINE_Bagi musim S.League 2012, Harimau Muda A akan terus menggunakan pusat latihan dan ibu pejabat di Wisma FAM, Kelana Jaya seperti kebiasaannya, bagaimanapun bagi perlawanan liga, Harimau Muda A akan berpengkalan di Stadium Yishun di Yishun, Singapura. Seperti pasukan lain yang terlibat di dalam musim 2012, Harimau Muda A akan ditaja oleh Yeo's H-TWO-O Original. Logo itu akan dicetak di belakang kit tuan rumah dan tempat lawan bagi Harimau Muda A.\n_START_SECTION_\nKeputusan terkini\n_START_PARAGRAPH_\n\xc2\xa0\xc2\xa0\xc2\xa0\xc2\xa0\xc2\xa0\xc2\xa0Menang \xc2\xa0\xc2\xa0\xc2\xa0\xc2\xa0\xc2\xa0\xc2\xa0Seri \xc2\xa0\xc2\xa0\xc2\xa0\xc2\xa0\xc2\xa0\xc2\xa0Kalah_NEWLINE_* Jaringan Malaysia biasanya disenaraikan lebih dahulu"